כאשר בני זוג מחליטים לסיים את קשר הנישואים יש שתי דרכים לעשות זאת בהסכמה או ללא הסכמה. אם בני הזוג חפצים להתגרש בהסכמה, אין ביניהם מחלוקות והם יודעים מה הם רוצים הדרך סלולה עבורם והם יכולים לפנות ישירות לעורך דין לענייני משפחה שיגבש עבורם הסכם גירושין.
במידה ויש חילוקי דעות בין בני הזוג באפשרותם לפנות להליך גישור גירושין המתנהל בליווי מגשר מוסמך, בתקווה שבאמצעות דיון פתוח, חופשי ובאווירה טובה יוכל המגשר להוביל את בני הזוג להסכם גירושין כולל אשר יסדיר את הנושאים והמחלוקות הכרוכים בגירושין. הדרך השניה והפחות מומלצת היא להכנס למאבק משפטי ממושך בבית הדין הרבני ובבית המשפט לענייני משפחה.
א) חוסכת מבני הזוג הוצאות כספיות בגין ניהול הליכים משפטיים.
ב) מאפשרת לבני הזוג לסיים את קשר הנישואים בצורה יפה.
ג) מונעת מסכסוך הגירושין להסלים ולהפוך למלחמת חורמה בין בני הזוג.
לאילו זוגות מתאים הליך גישור גירושין ?
הליך גישור הגירושין מתאים לכל זוג שהחליט לסיים את מערכת הנישואין ומעוניין להתגרש בצורה נאותה, בטוחה ומבוקרת. המטרה של הליך הגישור היא לאפשר לכל אחד מבני הזוג להשאיר את הנישואים מאחוריו, לפתוח דף חדש ולהמשיך הלאה בחיים.
כמובן שלא את כל סכסוכי הגירושין ניתן לפתור באמצעות גישור, הליך הגירושין מטבעו הוא מאד אמוציונאלי ולעיתים הטינה והכעס של בני הזוג אחד כלפי השני אינם מאפשרים לנהל משא ומתן.
כיצד מתבצע הליך גישור גירושין ?
הליך גישור הגירושין מתבצע לאורך סדרת מפגשים של המגשר עם בני הזוג. ישנם מפגשים הנערכים בנוכחות שני בני הזוג וישנם מפגשים אישיים של המגשר עם כל אחד מבני הזוג בנפרד.
הליך גישור הגירושין מתבצע מרצון הצדדים ובהסכמה מלאה לכל אורכו. כל המידע המתגלה למגשר במסגרת הגישור הוא חסוי ואסור למגשר לחשוף אותו. הליך הגישור הוא הליך של דיון פתוח בו בני הזוג יכולים להציף את כל הסוגיות המטרידות אותם בנוגע להליך הגירושין.
המטרה הסופית של הליך גישור הגירושין היא לסיים את הנישואין ברוח טובה, באמצעות הסכם גירושין העונה לצרכי שני בני הזוג באופן אופטימלי. הסכם גירושין "טוב" הוא הסכם שיאפשר לבני הזוג ולילדיהם לנהל את חיהם בצורה תקינה גם לאחר הגירושין.
מהו תפקיד המגשר ?
תפקיד המגשר בראש ובראשונה הוא להנחות את בני הזוג. המגשר אינו בורר או שופט והוא אינו מכריע בסכסוך שלפניו. המגשר אינו כופה את דעותיו על בני הזוג, אלא מוביל אותם בנחישות אך בזהירות אל פתרון ראוי והולם התואם את רצונם ואת צרכיהם.
במסגרת מפגשי הגישור המגשר מעלה את כל הנושאים שיש לעלות על הפרק על מנת לסיים את מערכת הנישואין. במהלך המפגשים המגשר נותן לבני הזוג הזדמנות להביע את דעתם ואת עמדותיהם ומכוון אותם לפתרון סופי אשר יהיה מקובל על שני הצדדים שכן בסופו של דבר בני הזוג הם אלו שמקבלים את ההחלטות וקובעים כיצד יראה ההסכם.
מגשר מיומן יצליח לפשט את חילוקי הדעות ולהבהיר את האינטרסים של הצדדים. במקרים מורכבים על המגשר להציג לבני הזוג מגוון פתרונות ודרכי פעולה שיאפשרו להם להתגבר על קשיים וחילוקי דעות.
8 סיבות מדוע כדאי לפנות לגישור גירושין !
הליך גישור הגירושין מאפשר לבני הזוג לחסוך את ההוצאות הגבוהות הכרוכות בהליך הגירושין המתנהל בבית המשפט.
עלות גישור הגירושין מסתכמת בשכר טרחת המגשר והאגרה הכרוכה באישור הסכם הגירושין, בסך הכל מדובר באלפי שקלים בודדים.
לעומת זאת ניהול מאבק משפטי בבתי משפט כרוך בהוצאות כספיות גבוהות בגין שכר טרחת עורכי דין לשני הצדדים, אגרות בית משפט, תשלום שכר למומחים כגון: שמאים, אקטוארים, כונסי נכסים ועוד.
באמצעות עריכת הסכם גירושין במסגרת גישור גירושים ניתן להמנע מהוצאות אלו.
הסכם הגירושין והליך הגישור נערכים בהסכמה מלאה של בני הזוג, אין אפשרות לכפות על צד אחד עריכת הסכם שכזה. בדרך כלל גם לאחר הגירושין קל יותר לשמור על יחסי הורות תקינים, במיוחד כאשר ההורים החליטו על משמורת משותפת על ילדיהם.
במקרים רבים בני הזוג מתבצרים בעמדתם לאחר שקיבלו "עצות" מחברים שהתגרשו ו/או מכל מיני מומחים לגירושין מטעם עצמם.
לא רק שהעצות האלו לא אינן מועילות, אלא שהן עלולות לגרום לנזק בלתי הפיך לבני הזוג. בהליך גישור הגירושין חשוב שהמגשר ידאג לבודד את בני הזוג מכל הרעשים החיצוניים הללו שיוכלים להשפיע עליהם.
המגשר מפקח על הליך גישור הגירושין ומוודא שחילוקי הדעות של הצדדים לא מתלקחים, שבני הזוג אינם יוצאים מאיזון, ודואג לכך ששום גורם חיצוני לא יחבל בסיכוי של בני הזוג להתגרש בהסכמה.
פרידה מבן הזוג ופירוק התא המשפחתי כרוכים בקשיים רגשיים ונפשיים, באי וודאות, בסבל ובכאב רב.
אין ספק שכאשר בני הזוג מנהלים מאבק משפטי וניציבים בבית המשפט אחד נגד השני אין בכך תרופה למצבם הרגיש נהפוך הוא מצבם רק מחמיר.
באמצעות הליך גישור הגירושין, בני הזוג יכולים להמנע מלהגיע לבית המשפט ולהתנגח אחד בשני.
כאשר בני הזוג מחליטים לערוך הסכם גירושין במסגרת הליך גישור גירושין כל אחד מבני הזוג יודע עם מה הוא יוצא ממערכת הנישואין.
כמה מזונות הוא יקבל או ישלם, מה יהיו זמני שהות הילדים אצלו, מה יהיה חלקו בדירה המשותפת וכיו"ב.
לעומת זאת כאשר בני זוג מחליטים לפתוח בהליכים משפטיים נגד בן הזוג השני בערכאות השונות, אף אחד מהם לא יודע באמת, כיצד יסתיימו ההליכים, מתי הם יסתיימו ומה תהיה התוצאה הסופית.
כאשר במקרים רבים נוצר הרושם אצל אחד מבני הזוג כי ההחלטה של בית המשפט אינה הוגנת או צודקת וכי היא מקפחת אותו.
בהליך גישור גירושין ההורים הם שמקבלים את ההחלטות בנוגע לילדים, החלטות כגון: חינוך הילדים, מקום מגוריהם, זמני השהות של הילדים עם כל אחד מההורים באופן שוטף, בחגים, בחופשות, בטיולים עם הילדים בארץ ו/או בחו"ל.
לעומת זאת בהליך גירושין המתנהל בבית המשפט הסמכות להכריע בכל הנושאים הקריטיים הללו נלקחת מההורים וניתנת לבית המשפט אשר ברוב המקרים מאציל את סמכותו לעובדים סוציאלים.
מלבד זאת חשוב לציין כי סכסוכי גירושין שמסלימים גוררים גם את הילדים לתוך סכסוך הגירושין. הילדים נוטים "לתפוס צד" של אחד ההורים כך שהם חשים ניכור כלפי ההורה האחר.
ניתן למנוע מצבים אלו באמצעות הליך גישור גירושין כאשר ההורים נפרדים כחברים ולא כאויבים.
גישור גירושין מביא לסיום מערכת הנישואין בדרך מהירה. לאחר המפגשים עם המגשר וחתימת על הסכם הגירושין כל שנותר הוא לאשר את ההסכם בפני בית המשפט.
להבדיל, כאשר בני הזוג מחליטים לנהל מאבק משפטי ולהגיש תביעות בערכאות משפטיות, הליך הגירושין יכול להמשך שנים.
המידע המתגלה במהלך הגישור הוא סודי, דברים הנאמרים למגשר נשמרים בחיסיון מוחלט.
הליך גישור הגירושין אינו דומה להליך גישור רגיל מהבחינה שבסופו של יום הליך הגישור אמור להוביל להסכם גירושין. הסכם גירושין הוא חוזה משפטי מורכב ומחייב, הנוגע לנושאים רבים ובעל השלכות מרחיקות לכת על בני הזוג אשר חותמים עליו.
חתימה על הסכם הגירושין אינה מספיקה ועל מנת לתת להסכם תוקף מחייב יש צורך לאשרו בפני ערכאה שיפוטית. גיבוש הסכם הגירושין היא מלאכה מורכבת, הדורשת מיומנות, ניסיון ובקיאות בתחום דיני המשפחה והגירושין.
הסכם גירושין ראוי שיערך אך ורק בידיו הנאמנות של עורך דין לגירושין, מגשרים רבים אינם משפטנים או אקדמאים.
ניסוח הסכם הגירושין בצורה שגויה עלול להותיר "חורים בהסכם" אשר יובילו את בני הזוג להוצאות עתידיות מיותרות בגין ניהול הליכים משפטיים או לטעויות אשר יגרמו לאחד מבני הזוג או לשניהם נזקים כבדים.
לא אחת הגיעו למשרדנו לקוחות שגיבשו הסכם גירושין לבד או בסיוע של גורם לא מקצועי, חשוב להבין שקשה מאד "לשנות" או "לתקן" הסכם שנוסח בצורה גרועה, מאחר והסכם הגירושין לאחר שהוא מאושר ע"י בית משפט שווה לפסק דין.